239 
"ning maaske kan være i Stand til, uden at dræbe de paa Land 
overvintrende Hunner, at ødelægge de i Ovariet liggende Æg, saa- 
ledes at Frøerne senere hen kun aflægger Slimmasserne. 
Efter hvad man fra forskellig Side velvilligst har meddelt 
mig, synes den almindelige Mening her hjemme at gåa i samme 
Retning; Slimmasserne antages for udtømt Æggelederslim, og man 
henviser yderligere til, at M. Nussbaum (6) angiver, at naar 
Frøæg tilbageholdes udover Æglægningstiden i Uterus, svinder de 
bort, medens Slimen fra Tid. til ånden udskilles i smaa Partier 
gennem Kloakaabningen. — Som man let ser, lader denne Iagt- 
tagelse sig dog ikke bringe i Forbindelse med de talrige Slim- 
masser, som findes ved Vinterens Slutning, altsaa længe før Æg- 
lægningstiden. 
Alt i alt gør der sig altsaa to Opfattelser gældende; ifølge 
den ene er en ,Sternschnuppe" en større eller mindre Del af hele 
Æggelederen, efter den anden derimod kun udtømt Slim; hvilket 
der heraf er det rette, lykkedes det mig, paa Grund af den talrige 
Forekomst, let at paavise. 
Jeg bemærkede nemlig meget snart, at langtfra alle Slim- 
masserne havde samme Udseende; de forelaa tværtimod i en Række 
forskellige ,,Udviklingstrin”. Det almindeligste var at se dem som 
formløse, udflydende Masser; samtidig traf man imidlertid andre, 
som var af mindre Omfang og en noget fastere Konsistens og 
derfor sikkert nok ikke saa lang Tid havde været udsat. for 
Paavirkning af det fugtige Vejrlig — Temperaturen havde 
nemlig i længere Tid været usædvanlig høj, saaledes at al 
Nedbør var falden som Regn —; i Udseende kunde disse meget 
vel minde om en gelatinøs Svamp, saasom en Tremella, en Lig- 
hed, der ogsaa tidligere ofte er bleven fremhævet. Endelig 
fandt t jeg ikke en enkelt, men adskillige!) Gange, endnu yngre 
w Da største Delen af de ,,Sternschnuppen”, jeg iagttog, var helt ud- 
flydende, ligger den Antagelse nær, at de yngste ,,Stadier" maa findes 
lidt tidligere paa Aaret; dette stemmer ogsaa godt med en iaar mod- 
taget Meddelelse om, at talrige i Begyndelsen af Januar fundne 
Stykker meget let lod sig erkende som Æggeledere. 
